ગૂગલ અર્થ ધરતીની સપાટીનાં ઉપગ્રહ પરથી સ્વયંસંચાલિત કેમેરા દ્વારા પાડવામાં આવેલાં અલગ અલગ આવર્તનની તસવીરોને પ્રદર્શિત કરે છે, જેના વડે ઉપયોગકર્તા માર્ગો, મકાનો, વાહનો, નદીઓ, તળાવો વગેરેનું વિહંગ દ્રશ્ય જોઇ શકે છે. ઉપલબ્ધ આવર્તનનું સ્તર કંઇક અંશે રુચિકર બિંદુઓ પર આધારિત છે, પરંતુ અધિકતમ ભૂમિ (કેટલાક ટાપુઓ સિવાય) ઓછામાં ઓછા ૧૫ મીટરના આવર્તન પર આવરી લેવામાં આવી છે.[૩] ઉદાહરણ તરિકે મેલબોર્ન, લાસ વેગાસ અને કેમ્બ્રિજ, મેસેચ્યુસેટ્સનાં નક્શા ૧૫ સે.મી. (૬ ઇંચ)નાં સર્વાધિક આવર્તનમાં જોવા મળે છે. ગુગલ અર્થ, વપરાશકર્તાઓને અમુક દેશો (દા.ત. અમેરિકા, યુ.કે., વિગેરે)માં, સરનામા શોધવા, એક સ્થળેથી બીજા સ્થળે જવાનો માર્ગ શોધવા, જે તે સ્થળનાં અક્ષાંશ-રેખાંશ લખવા અથવા ફક્ત માઉસનાં ઉપયોગથી કોઈ પણ સ્થળ શોધવા માટેની સહુલીયત કરી આપે છે.